**Notă informativă**

**la proiectul Legii pentru modificarea**

**și completarea unor acte legislative**

**Condițiile ce au impus elaborarea proiectului și finalitățile urmărite**

Unul dintre obiectivele prioritare asumate de către Guvern, reliefate în Programul de activitate al acestuia pe anii 2016-2018, rezidă în implementarea reformei administrației publice.

Pentru realizarea acestui obiectiv, prin Hotărîrea Guvernului nr. 911 din 25 iulie 2016 a fost aprobată Strategia privind reforma administrației publice pentru anii 2016-2020, iar prin Hotărîrea Guvernului nr. 1351 din 15 decembrie 2016, a fost aprobat Planul de acțiuni pe anii 2016-2018 pentru implementarea acestei Strategii.

Drept deziderat stabilit în Strategia citată, reliefăm modernizarea serviciilor publice, îmbunătățirea accesului la aceste servicii, creșterea eficienței prestării respectivelor, reducerea sarcinilor administrative și minimizarea costurilor serviciilor, asigurând în final, un nivel stabil de calitate a serviciilor prestate.

Considerînd necesitatea respectării angajamentului asumat de către Guvern, privind consolidarea responsabilităților autorităţilor administrative, ale instituţiilor publice şi ale întreprinderilor de stat, pentru a îmbunătăți gestionarea acestora, şi asigurarea prestării celor mai bune servicii publice, în conformitate cu principiile SIGMA/OECD (obiectiv reliefat în Strategia privind reforma administraţiei publice pentru anii 2016-2020, aprobată prin Hotărîrea Guvernului nr.911 din 25 iulie 2016), menţionăm necesitatea lansării prezentei inițiative legislative, inclusiv prin prisma conceptului noii organigrame a administraţiei publice centrale, agreate de principiu.

Or, potrivit organigramei menţionate, în scopul administrării şi deetatizării întregii proprietăți publice a statului, se propune crearea Agenţiei Proprietății Publice, în subordinea Guvernului.

**Principalele prevederi ale proiectului și evidențierea elementelor noi**

Menționăm că, prezentul proiect implică amendarea a trei acte legislative - Legea nr. 146/1994 cu privire la întreprinderea de stat, Legea nr. 121/2007  privind administrarea şi deetatizarea proprietății publice şi Legea nr. 98/2012 privind administraţia publică centrală de specialitate, în scopul indicării exprese în cadrul legal că, „*Hotărîrea cu privire la înfiinţarea întreprinderii se adoptă de către Guvern, la propunerea Agenției Proprietății Publice. Funcţia de fondator al întreprinderii în numele Guvernului va fi exercitată de Agenția Proprietății Publice”.*

La fel, se propune atribuirea în competenţa *Agenției Proprietății Publice* a funcţiei privind *asigurarea, în temeiul unei hotărîri de Guvern, a fondării, restructurării, reorganizării sau lichidării întreprinderilor de stat,  a societăților comerciale cu capital integral sau parţial de stat în limitele legii şi exercitarea funcțiilor de fondator (cofondator) în administrarea acestora.*

Proiectul dispune că, din data intrării în vigoare a prezentei legi se interzice înființarea de întreprinderi de stat.

Guvernul, în termen de 18 luni din data publicării prezentei legi, va asigura reorganizarea întreprinderilor de stat fondate de ministere, alte autorități administrative centrale din subordinea Guvernului, autorităţile administrative din subordinea ministerelor şi din subordinea altor autorităţi administrative centrale subordonate Guvernului, în autorităţi administrative sau instituţii publice sau, în temeiul oportunităţii şi interesului prestabilit al statului, în societăți comerciale, constituite doar sub formele reglementate de articolul 106 alineatul (2) al Codului civil.

**Descrierea gradului de compatibilitate a prevederilor proiectului cu legislația Uniunii Europene**

Prezentul proiect de act normativ nu contravine legislației Uniunii Europene.

**Fundamentarea economico-financiară**

Din considerentul că, proiectul presupune modificarea modului de gestiune a întreprinderilor de stat şi societăților comerciale, urmare aprobării acestuia va trebui să fie suplimentat efectivul-limită al APP cu aproximativ 38 unităţi de personal, care la moment sunt identificate ca fiind responsabile de gestiunea proprietății publice în cadrul ministerelor şi altor autorităţi administrative.

Măsura în cauză va necesita alocarea de mijloace financiare doar în cazul refuzului persoanelor vizate de a fi transferate în cadrul APP (diferențele de salarizare nu sunt semnificative). Totuşi, urmare faptul că, schimbarea cadrului normativ presupune precizarea modului de activitate a APP, care la rândul său va necesita o reconfigurare a modului de organizare, precum şi reieşind din faptul că, în multe autorităţi, deşi acestea exercită funcţii de gestionare a proprietății publice, totuşi numărul unităților de personal implicate în acest proces nu poate fi stabilit, acestea fiind implicate şi în realizare altor funcţii.

Prin urmare, suplinirea bugetului şi efectivului de personal al APP ar putea fi mai mare decît cele 38 unităţi menţionate mai sus.

Estimarea exactă a alocațiilor financiare poate fi determinată doar urmare unei analize funcționale a APP, care va fi efectuată ulterior aprobării, prim intermediul uni act normativ subsidiar legii, a Regulamentului de activitate a respectivei entități.

Concomitent evocăm că, modificarea fondatorului IS va necesita reperfectarea actelor de constituire a acestora, însă aceste costuri urmează a fi suportate din mijloacele agenţilor economici respectivi.

**Iurie CIOCAN,**

**Director**

**Centrul de implementare a Reformelor**